open-index/open-wikipedia-markdown huggingface dataset:
Rodions Kurucs

**Rodions Kurucs** (sündinud 5. veebruaril 1998 Cēsises) on Läti elukutseline korvpallur, kes mängib 2021. aastast NBA klubis Milwaukee Bucks.

## Karjäär Euroopas
Kurucs alustas profikarjääri Riia VEFis, kelle esindusmeeskonnas tegi ta debüüdi hooajal 2014/15, kui mängis Läti meistriliiga, VTB Ühisliiga ja EuroCupi kohtumistes.

2015. aastal sõlmis ta nelja-aastase lepingu Hispaania kõrgliigaklubiga FC Barcelona ning mängis kuni 2018. aastani selle noorte-, duubel- ja esindusmeeskonnas.

## Karjäär NBA-s
Kuigi Kurucs andis end esialgu üles 2017. aasta NBA *draft*'iks, otsustas ta hiljem siiski loobuda ning osales järgmise, 2018. aasta *draft*'is, kust ta valiti 40. valikuna Brooklyn Netsi. 

Debüüthooajal kogus ta Netsis keskmiselt 8,5 punkti ja 3,9 lauapalli mängus. Järgmisel, 2019/20. hooajal langesid tema keskmised näitajad 4,6 punkti ja 2,9 lauapallini mängus.

14. jaanuaril 2021 vahetati Kurucs mitme klubi vahelise tehingu käigus Houston Rocketsisse ja 19. märtsil 2021 edasi Milwaukee Bucksi.

## Saavutused
* Hispaania karika võitja (2018)
* Kolmekordne Läti meister (2011, 2013, 2014)

## Rahvuskoondis
Kurucs tegi debüüdi Läti koondises 2018. aastal.

## Välislingid
* Rodions Kurucs – NBA.com
* Rodions Kurucs – Basketball-Reference.com
Muhr

**Muhr** on vald *(Gemeinde)* Austria Salzburgi liidumaa Tamswegi ringkonnas.

Vald asub Salzburgi Lungau piirkonna edelaorus Muri jõe lähtel, Kesk-Ida-Alpide Kõrg-Tauerni ja Madal-Tauerni mäestike vahel. Ankogeli rühma mäed lõunas eraldavad selle Kärnteni liidumaast.

Vallaosad on Vordermuhr, Hintermuhr ja Schellgaden. Läänes külgneb see Hohe Tauerni rahvuspargiga.

## Ajalugu

Nagu samanimeline jõgi, võib selle nimi tuleneda vanakeldi *mori*, 'vesi' (võrdle kõmri *môr* või inglise *mere*). Lungau piirkond kuulus vürstlikule Salzburgi peapiiskopkonnale kuni selle sekulariseerimiseni 1803. aastal. Asulat on esmamainitud u 1470. aastal, Püha Ruperti kirikut 1523. aasta dokumendis. Muhr oli kunagi kulla ja arseeni kaevanduspiirkond.

Kohalikuks tavaks on iga-aastane rongkäik koos *Prangstangeniga*, kuni 8 m kõrguse puupostiga, mis on kaunistatud lilledega ja mille kohalikud poissmehed 29. juunil suvisel peetripäeval kirikusse viivad.

## Viited
Ramingstein

**Ramingstein** on vald *(Gemeinde)* Austria Salzburgi liidumaa Tamswegi ringkonnas.

Ramingstein asub Salzburgi liidumaa kagunurgas Salzburgi, Steiermargi ja Kärnteni liidumaade kohtumiskohas. See on ainus vald Lungaus, mis on kõrguslikult allpool 1000 m. See asub otse Muri ääres.

## Viited
Strakonice

**Strakonice** (saksa keeles *Strakonitz*) on linn Tšehhis Lõuna-Tšehhi maakonnas, Strakonice ringkonna halduskeskus. Strakonice asub České Budějovicest umbes 51 km loodes ja Praha kesklinnast ligikaudu 99 km lõunaedelas.

Linn asub Otava jõe kaldal.

Strakonice asub merepinnast 393 meetri kõrgusel.

Strakonicet on esmamainitud 1243. aastal. Linnaõigused sai Strakonice 1367. aastal.

Strakonices on sündinud tšehhi luuletaja, kirjanduskriitik ja tõlkija František Ladislav Čelakovský (1799–1852).

## Viited
Kerttu Lätt

**Kerttu Lätt** (kunstnikunimega **Kerttus**; 28. detsember 1978 Tallinn – 27. juuni 2013 Tartu) oli eesti maalikunstnik.

Ta lõpetas Helle Vahersalu juhendamisel 2004. aastal Tartu Kõrgema Kunstikooli maalimise ja maalingute restaureerimise eriala.

Tema suuremõõtmelistes ning jõuliste värvi- ja vormikäsitlusega õlimaalides kui ka omanäolistes joonistustes on sarnaseid jooni Epp Maria Kokamäe ja juugendi suurmeistri Gustav Klimti teostega.

Tema ateljee asus Tartu Kunstimaja keldrikorrusel, kus ta samuti elas. Ta oli vaegnägija, keda inspireerisid enim parfüümid ja helid.

## Isikunäitused
*Tartu Kunstimajas 17. november 2010 – 12. detsember 2010 "Lõhnaperverdi tagasitulek: Maudijabrünimaa".
*Võru Linnagaleriis 15. september 2008 – 10. oktoober 2008 "Kas Te kardate?" (koos moekunstniku Triinu Pungitsaga).
*Eesti Draamateatris 2005-2006

## Vaata ka
*Eva Elise Oll

## Viited

## Välislingid
*Haud Tallinna Liiva kalmistul
Mark T. Vande Hei

**Mark Thomas Vande Hei** (sündinud 10. novembril 1966) on Ameerika Ühendriikide erusõjaväelane ja NASA astronaut.

12. septembrist 2017 kuni 27. veebruarini 2018 oli Vande Hei Rahvusvahelise Kosmosejaama 53. ja 54. ekspeditsiooni liige. 5. oktoobril 2017 käis ta koos Randolph Bresnikiga avakosmoses. Hiljem tegi ta veel 3 kosmosekõndi, viibides avakosmoses kokku 26 tundi ja 42 minutit.

9. aprillil 2021 startis Vande Hei Sojuz MS-18 pardal taas Rahvusvahelisse Kosmosejaama ning oli 64. ja 65. ekspeditsiooni meeskonnaliige. Ta naasis Maale 30. märtsil 2022.

Vande Hei on abielus ja tal on kaks last.

## Viited
Triinu Pungits

**Triinu Pungits** (sündinud 18. aprillil 1984 Võrus) on rahvusvaheliselt tunnustatud eesti moekunstnik, kellel on omanimeline rõivabränd. Pungits on lõpetanud 2003. aastal Tartu Kõrgema Kunstikooli tekstiilikunsti erialal ning on sestpeale tegutsenud vabakutselise kunstniku ja disainerina. 

Tema loomingut iseloomustab uudne ning julge vormikeel, mängulisus ja kujundlikkus. Suur rõhk on tekstiilidel, eripäraks enda loodud mustrid. Ta on osalenud arvukatel moeetendustel ja näitustel ning pälvinud oma töö eest ka rahvusvahelist tunnustust, mida on kajastatud sellistes ajakirjades nagu Vogue Italia, British Vogue, Glamour jt. Ta on olnud finalist mainekal moekonkursil International Talent Support (ITS) ja poolfinalist rahvusvahelisel moe- ja fotograafiafestivalil Hyèresis. Lisaks edukale esinemisele rahvusvahelistel moelavadel on Pungits pälvinud silmapaistva ja unikaalse moekäekirja eest 2014. aastal Hõbenõela ja 2021. aastal Kuldnõela auhinna. Peale selle tegutseb ta teatrimaastikul, luues nii kostüüme kui ka lavakujundusi.

## Isikunäitused
*Võru Linnagaleriis 15. september – 10. oktoober 2008 "Kas Te kardate?" (koos maalikunstnik Kerttu Lätiga).
*Võru Linnagaleriis 11. aprill – 30. aprill 2007 "mutato nomine" (koos fotokunstnik Alan Proosaga).
*Tartus Pallase galeriis 22. september – 22. oktoober 2022 "Teravad nõelad" (koos Annika Kiidroniga)

## Töö teatrites

Triinu Pungits on teinud nii kunstniku- kui ka kostüümikunstniku tööd erinevate Eesti suurematele ja väiksematele teatritele.

* 2009 "Don Juan", Teater Vanemuine, kostüümikunstnikud Triinu Pungits ja Annika Pakk.
* 2010 "Petruška pärastlõuna", Teater Vanemuine ballett, kostüümikunstnik. 
* 2014 "Selgroogupidikoos", Tartu Uue Teatri lavastus, kostüümikunstnik
* 2016 "Zarah Leander", Karlova teatri lavastus, kunstnik
* 2017 "Tagahoovish", Emajõe Suveteatri lavastus, kostüümikunstnik
* 2017 "Chagall: eraldikoos" Goltsmann Balleti lavastus, kostüümikunstnik
* 2018 "Juveliiri juubel", Karlova teatri lavastus, kunstnik
* 2018 "Buratino", Rahvusooper Estonia muusikal, kunstnik
* 2018 "Vürst Gabriel ehk Pirita kloostri viimased päevad", Tallinna Linnateatri lavastus, kostüümikunstnikud Triinu Pungits ja Jaagup Roomet
* 2019 "Teravmeelne hidalgo don Quijote La Manchast”, Teater Vanemuine ballett, kostüümikunstnik 
* 2020 „Millest tekivad triibud?“, Eesti Draamateatri lavastus, kostüümikunstnik 
* 2021 "Petserimaa igatsus", Taarka Pärimusteatri suvelavastus, kunstnik
* 2022 "451° Fahrenheiti", Tallinna Linnateatri lavastus, kostüümikunstnik
* 2023 "Ääremaal" Müüdud Naer, kunstnik
* 2023 "Luikede järved", Musta Kasti suvelavastus, kostüümikunstnik
* 2023 "Lärmisepa tänava Lota", Teatribussi suvelavastus, kunstnik
* 2023 "Pettsoni ja Finduse jõulud", Teatribussi jõululavastus, kunstnik
* 2024 "Rohelise südamega linn", Tartu Mänguasjamuuseumi omalavastus, kunstnik
* 2024 "Suveöö unenägu", Lendteater, kunstnik
* 2025 "Kaval-Ants ja Vanapagan", Teatribussi lastelavastus, kunstnik
* 2025 "Salemi nõiad", Endla Teatri lavastus, kostüümikunstnik

## Tunnustus
*2014 – Hõbenõel
*2021 – Kuldnõel 

## Viited

## Välislingid
*Koduleht
*Instagram
Žlutice

**Žlutice** (saksa keeles *Luditz*) on linn Tšehhis Karlovy Vary maakonnas Karlovy Vary ringkonnas. Žlutice asub Karlovy Varyst umbes 27 km kagus.

Žluticet on esmamainitud 1140. aastal. Linnaõigused sai Žlutice ajavahemikul 1306–1341.

Žlutice vanalinn on alates 10. septembrist 1992 ajalooline linnakaitseala.

## Viited
Riigi Tööstuskool

**Riigi Tööstuskool** oli Tallinnas tegutsenud kutseõppeasutus.

1. märtsil 1920 avati ametlikult Tallinnas Endla tänav 19 majas Tallinna Puutööstuse Õppetöötuba. See oli Eesti esimene poeglaste tööstuskool ja esimene samm kutsehariduse arengus. 1924. aastal sai kool, seoses rauatööosakonna moodustamisega alates 21.05.1924 uueks nimeks Riigi Puu- ja Rauatöökool Tallinnas. 

1926. aastal nimetati kool Riigi Tööstuskooliks Tallinnas. Aastatel 1936–1941 Riigi Tööstuskeskkool  ja 1938–1941 Tallinna Poeglaste Ametikool. 

Riigi Tööstuskoolis koolitati kvalifitseeritud töölisi puu- ja rauatöö alal. Õppetöö kestmus on kolm aastat. 

Riigi Tööstuskooli juures asunud Riigi Tööstusõpilaste Kool pakkus võimalust õppida õhtuses vahetuses neile, kes ei saanud õppida täisajaliselt Riigi Tööstuskoolis. Mõlemad õppeasutused tegutsesid Tallinnas, Tehnika tänav 18 hoonetes. Aastatel 1924–1940 oli mõlema õppeasutuse direktor Theodor Ussisoo.

1935. aastal olid koolis järgmised osakonnad: mööblitöö, metallitöö, mööblipolsterdamise, sadulsepatöö ja maalritöö osakonnad. 1936. aastal reorganiseeriti kool Riigi Tööstuskooliks, õppeajaga 4 aastat.

1941. aastal, Riigi Tööstuskool jagati kaheks: Raudteekooliks, mis jäi Tehnika tänavasse ja 1. Tööstuskooliks.

## Viited
Dašice

**Dašice** (saksa keeles *Daschitz*) on linn Tšehhis Pardubice maakonnas Pardubice ringkonnas. Dašice asub Pardubicest umbes 10 km idas.

Dašicet on esmamainitud 1318. aastal. Linnaõigused sai Dašice 1913. aastal.

Dašice vanalinn on alates 1. novembrist 1990 ajalooline linnakaitseala.

## Viited
Tovačov

**Tovačov** (saksa keeles *Tobitschau*) on linn Tšehhis Olomouci maakonnas Přerovi ringkonnas. Tovačov asub Přerovist umbes 12 km läänes ja Olomoucist ligikaudu 18,5 km lõunas.

Tovačovi on esmamainitud 1203. aastal.

Tovačovi vanalinn on alates 10. septembrist 1992 ajalooline linnakaitseala.

Tovačovis on sündinud tšehhi helilooja Klement Slavický (1910–1999).

## Viited
Sankt Margarethen im Lungau

**Sankt Margarethen im Lungau** on vald (*Gemeinde*) Austria Salzburgi liidumaa Tamswegi ringkonnas.

## Viited
Tweng

**Tweng** on vald *(Gemeinde)* Austria Salzburgi liidumaa Tamswegi ringkonnas.

Tweng asub Lungaus Radstadti Tauerni lõunaküljel.

## Galerii


Pilt:Tussen Vorder en Mauterndorf, panorama1 foto2 2011-07-27 10.21.JPG|Vorderi ja Mauterndorfi vahel, panoraam
Pilt:Tussen Vorder en Mautendorf, panorama2 foto2 2011-07-27 10.27.JPG|Vorderi ja Mauterndorfi vahel, panoraam
Pilt:Tussen Vorder en Mautendorf, panorama2 foto2 2011-07-27 10.27.jpg|Vorder, vaade külale


## Viited
Ersan İlyasova

**Ersan İlyasova** (sündinud 15. mail 1987 Eskişehiris) on Türgi elukutseline korvpallur, kes mängib 2021. aastast NBA klubis Utah Jazz.

## Karjäär
### Türgi
Enne NBA-sse siirdumist mängis İlyasova aastatel 2003–2005 Yeşilyurti ja Ülkerspori meeskondadega Türgi liigades ning viimasega ka Euroliigas.

### NBA
İlyasova valiti 2005. aasta NBA *draft*i 36. valikuga Milwaukee Bucksi, kuid esimese hooaja mängis ta Bucksi duubelmeeskonnas Tulsa 66ersis NBA tütaliigas (G League). NBA debüüthooajal (2006/07) kogus ta keskmiselt 6,1 punkti ja 2,9 lauapalli mängus.

### Hispaania
2007. aasta suvel sõlmis İlyasova kaheaastase lepingu Hispaania kõrgliigaklubiga FC Barcelona, kellega tuli 2009. aastal Hispaania meistriks ja superkarika võitjaks.

### Tagasi NBA-s
2009. aastal naasis İlyasova Milwaukee Bucksi, kus mängis järgmised kuus hooaega. Ühel statistiliselt parimal, 2011/12. hooajal tõi ta keskmiselt 13 punkti ja 8,8 lauapalli mängus.

2015. aasta suvel vahetati ta Detroit Pistonsisse, seejärel 2016. aasta veebruaris Orlando Magicusse, sama aasta suvel Oklahoma City Thunderisse ning sügisel Philadelphia 76ersisse. 76ersis viskas İlyasova karjääri resultatiivseimal, 2016/17. hooajal keskmiselt 14,8 punkti mängus.

2017. aasta veebruaris vahetati ta Atlanta Hawksi, aasta hiljem tagasi Philadelphia 76ersisse ning 2018. aasta suvel tagasi esimesse koduklubisse Milwaukee Bucksi.

Bucks lõpetas İlyasovaga lepingu 19. novembril 2020, misjärel liitus ta 10. märtsil 2021 Utah Jazziga.

### Rahvuskoondis
İlyasova on Türgit esindanud koondises 2006. ja 2010. aasta maailmameistrivõistlustel ning 2007., 2009., 2011., 2013. ja 2015. aasta Euroopa meistrivõistlustel. Ta on koondisega võitnud hõbemedali 2010. aasta maailmameistrivõistlustel.

## Saavutused
* Hispaania meister (2009)
* Hispaania superkarika võitja (2009)
* Türgi karika võitja (2005)

## Välislingid
* Ersan İlyasova – NBA.com
* Ersan İlyasova – Basketball-Reference.com
Tartu Juudi Ühispank

**Tartu Juudi Ühispank** oli aastatel 1922–1941 Eesti Vabariigis tegutsenud krediidiasutus. 

Tartu Juudi Ühispank oli Eesti juutide rahvusliku tunnuse alusel loodud krediidiasutus mis, tegutses aastail 1922–1941. Krediidiasutus asutati algse  nimetusega laenu- ja hoiuühisus. Tartu Juudi Ühispank oli oluline juudi kogukonna tegemistes, mitte ainult majanduslikes-ärilistes tehingutes vaid ka juudi elu edendamises, näiteks laste õppemaksude tasumiste toetamisel jms.

Laenu- ja hoiuühisuse asutasid 1922. aastal Tartu juudi kogukonna esindajad: vandeadvokaadi abi Salomon Kropmann, kaupmees Leo Mirwits, vandeadvokaat Julius Genss, kaupmees Hirsch Salmanowitsh, hambaarst Samul Mendelew, kaupmees Abram Pasternak, kaupmees Itsik Kropmann, kaupmees Dawet Uswanski, kaupmees Mark Kolowski, Moses Flaks, Aleksandri tänav 19. 

Pank töötas algul suuresti vastastikuse abistamise kassa põhimõtetel, tegevuskapitali kaasati uute osanikega ja osatähtede müügist. Juudi soost osanikke kogunes üle Eesti, arvatavasti 700 ringis. 

Pank natsionaliseeriti 1940. aastal ning suleti lõplikult Saksa okupatsiooni ajal.
## Vaata ka
*Tallinna Juudi Ühispank, Vene tänav 6, Tallinn
*Narva Juudi Ühispank, Viru tänav 12, Narva

## Viited
Kõjiv (telekanal)

**Kõjiv** (ukraina keeles Телеканал «Київ») on Kiievi linna telekanal. 

## Isikud
* Ilona Dovgan

## Viited
Albert Claude

**Albert Claude** (24. august 1899 – 22. mai 1983) oli Belgia arst ja rakubioloog. 1974. aastal anti talle, Christian de Duve'ile ja George Palade'ile Nobeli füsioloogia- või meditsiiniauhind rakustruktuuri ja -funktsioonidega seotud avastuste eest.
Holat-Sjahõl

**Holat-Sjahõl** (vene keeles *Холатчахль*), mis mansi keeles tähendab "surnud mäge", on Uurali põhjaosas asuv mägi (1096,7 m).

## Etümoloogia
Manside sõna *holat* (tähendab "surnud" või "napp") on nende territooriumil suhteliselt levinud nimetus ja kuulub vähemalt kolme muu topograafilise objekti hulka.

## Djatlovi kuru intsident

2. veebruaril 1959 hukkus mäe idaserval salapäraselt rühm suusamatkajaid Igor Djatlovi juhtimisel.

## Vaata ka
*Otorten

## Viited

## Välislingid
*
USB Implementers Forum

**USB Implementers Forum** on mittetulunduslik organisatsioon, mis on loodud universaalse jadasiini reklaamimiseks ja toetamiseks. Selle põhitegevusaladeks on USB, traadita USB, USB On-The-Go reklaamimine ja turustamine ning spetsifikatsioonide ja vastavuse programmi hooldamine.

## Viited
Kaunase raudteejaam

**Kaunase raudteejaam** (leedu keeles *Kauno geležinkelio stotis*) on Leedu suuruselt teise linna Kaunase keskne raudteejaam, mis asub kesklinna kaguservas.

## Välislingid
Riia keskturg

**Riia keskturg** (läti keeles *Rīgas Centrāltirgus*) on Euroopa suurim turg, mis asub Läti pealinnas Riias. 1920. aastate teises pooles ehitatud turukompleks kuulub alates 1998. aastast koos Riia vanalinnaga UNESCO maailmapärandi nimistusse.

## Viited

## Välislingid
*
Toivo Laan

**Toivo Laan** (sündinud 15. detsembril 1966 Paides) on eesti piirivalvur mägironija, harrastusfotograaf ja luuletaja. 
   
Ta on lõpetanud Türi Keskkooli ja töötanud 25 aastat piirivalvurina. 

## Mägironimine ja matkamine
* 1990 – jalgsimatk Bakuu-Tallinn
* 1998 – Elbruse läänetipp

* 1999 – 3 päevane kaljumarsruut Eigeri põhjaseinal (üksinda)
* 2001 – Alpid. Mönch
* 2002 – esimese eestlasena Araratil
* 2003 – kaks korda Elbruse idatipus ja üks kord läänetipus
* 2006 – Lenini mäetipp  
## Looming
* 2020 – Vargamäe Indrek – pühak või saatan?
* 2020 – Luulekogu "Käib kah "
* 2020 – Luulekogu "Metsas lehed langevad jõkke"
* 2021 – Luulekogu "Tuhat rada."
* 2022 – "Naerdes läbi pisarate ehk 3700 km jalgsi läbi NSVL-i, 1.juuni-15. august 1990 "
* 2022 – "Ajamasin"

#### Kaastöö ajakirjale Tehnika ja Maailm
 
* 2006 aprill – "Iseliikuva suurtüki saaga",
* 2006 oktoober – "Supertank T-34: legend ja tegelikkus",
* 2007 november – "Sherman – jänkide sõjahobune",
* 2008 mai "Stalini mitmepäised koletised ", 
* 2008 september  "Vorošilovi tankid: Vene supertankid, 
* 2013 juuli – "Vene rasketankid IS ja KV",
* Artikkel "Vorošilovi tankid : [Vene supertankid]" / Toivo Laan

## Tunnustus
* 1997 piirivalve teeneteristi III klass
* 2008 Eesti parim piirivalvur

## Viited
Sirgjoonejooks

**Sirgjoonejooks** ehk **otsejooks** on jooksuspordi ala, milles kaardil sirgjoone moodustav distants läbitakse maastikul. Võistlusspordina harrastades on eesmärk läbida võimalikult pikk distants sirgjoonest kõrvale kaldumata.

Jooksuala maailmarekord kuulub Timmo Tammemäele ja Sander Linnusele, kes 17. aprillil 2021 läbisid 58,2 kilomeetri pikkuse sirgjoone Suurupist Järvamaale. Eesti rekordit hoiab Alexander Khalyapin 136,3 kilomeetriga.

## Reeglid

Sportlase ülesandeks on läbida distantsi maastikul kujuteldavat sirgjoont pidi nii, et joonest ei kalduta kõrvale rohkem kui 100 meetrit, mistõttu võib nimetada ala ka koridorijooksuks. Maailmarekordi katsel võib kasutada üksnes kompassi ja kaarti, Eesti meistrivõistlustel on olnud GPS-seadmete kasutamine lubatud ja võib liikuda ka mööda teid.

## Ajalugu

Spordiala on tekkinud kunsti ja spordi vastastikuses dialoogis, selle ajalugu võib seostada 2011. aastal nelja matkaja avaliku katsega minna sirgjoont pidi Tallinnast Tartusse. Võistlusspordina on sirgjoonejooksu hakatud Eestis harrastama COVID-19 karantiini ja piirangute tingimustes, esimene maailmarekord oli registreeritud 18. novembril 2017 Rootsis, kus Martin Regborn, Viktor Larsson ja Jakob Wallenhammar läbisid 31,7 kilomeetrit.

## Vaata ka
*Suundorienteerumine

## Viited
Waldorf-Astoria

**Waldorf-Astoria** oli kahest kõrvuti hotellist koosnev hoonekompleks Fifth Avenuel New Yorgis. 1893. aastal ehitatud ja 1897. aastal laiendatud kompleks lammutati 1929. aastal, et vabastada krunt Empire State Buildingu tarindamiseks. Selle järglane, praegune Waldorf Astoria New York, ehitati Park Avenuele 1931. aastal.

## Vaata ka
* Waldorf Astoria New York

## Välislingid
*
Neitsi oja

**Neitsi oja** on oja Edela-Eestis, Pärnu ja Viljandi maakonnas, Tõlla jõe parempoolne lisajõgi.

Oja pikkus on 18,2 km, valgla pindala 36,9 km², langus 18 m ja lang 0,99 m/km. Oja saab alguse 63,5 m kõrgusel Eesti ja Läti piiril Viljandi maakonnas Mulgi vallas Umbsoo külas ja suubub 45,5 m kõrgusel Pärnu maakonnas Saarde vallas Tõlla külas paremalt poolt Tõlla jõkke 8,1 km kaugusel selle suudmest. Oja kuulub Lääne-Eesti vesikonda ja Pärnu alamvesikonda.

## Viited

## Välislingid
*
*
Oras (perekonnanimi)

**Oras** on eesti perekonnanimi.

2021. aasta 1. jaanuari seisuga oli Eestis perekonnanimi Oras 440 inimesel: 207 mehel ja 233 naisel. Perekonnanimede levikult on Oras meeste puhul 278. kohal ja naiste puhul 268. kohal. Nimi on levinuim Põlva maakonnas, kus neid on 10 000 elaniku kohta 13,34.

## Nime kandjaid
*Allan Oras, eesti jalgrattasportlane (1975–)
*Ants Oras, eesti tõlkija ja kirjandusteadlane (1900–1982)
*Janika Oras, eesti rahvaluule- ja -muusikateadlane (1963–) 
*Leo Edgar Oras, eesti arstiteadlane ja terapeut (1911–1970)
*Riho Oras, eesti tehnikateadlane (1953–)
*...

## Viited
Pajula

**Pajula** on eesti perekonnanimi.

2021. aasta 1. jaanuari seisuga oli Eestis perekonnanimi Pajula 430 inimesel: 197 mehel ja 233 naisel. Perekonnanimede levikult on Pajula meeste puhul 302. kohal ja naiste puhul 269. kohal. Nimi on levinuim Jõgeva maakonnas, kus neid on 10 000 elaniku kohta 9,92.

## Nime kandjaid
*Andres Pajula, eesti haridustegelane, endine poliitik (1963–)
*Hardo Pajula, eesti majandusanalüütik (1966–)
*Kuno Pajula, eesti kirikutegelane (1924–2012)
*...

## Viited
Port (elektriahelate teooria)

**Port** on elektriahelate teoorias elektrilülituse klemmide (väljaviikude) paar ühenduse loomiseks välise elektriahelaga (elektri- või elektroonikalülitusega, elektritoiteallikaga). Niisiis on port ühenduskoht, mille kaudu energia (elektrivoolu kujul) lülitusse siseneb või sellest väljub. 

Ühenduskohtade paari nimetatakse pordiks, kui klemme läbivad voolud on igal hetkel võrdsed ja vastassuunalised. Selle **porditingimuse** kohaselt on port täielikult kirjeldatav vooluga (ja seda esile kutsuva pingega). Kui aga klemmipaari läbivad voolud on teineteisest erinevad, näiteks tingituna elektrilaengute kogunemisest lülituse elementides,  ei moodusta need klemmid porti. 

Teoreetilises elektrotehnikas vaadeldakse elektriseadmeid (näiteks trafosid), elektronseadiseid (näiteks transistore) ja elektroonikalülitusi (näiteks võimendeid) sageli n-ö mustade kastidena ja analüüsitakse neid üksnes sisend- ja väljundportide parameetrite alusel.

Ühe pordiga elektriahel on kaksklemm ja kahe pordiga (sisend- ja väljundpordiga) elektriahel on neliklemm ehk kaksport (ingl *two-port network*).
Kaksklemm

**Kaksklemm** on elektrotehnikas lülitus, millel on väliste elektriahelatega kaks ühenduskohta – klemmi.  Kaksklemmina on vaadeldavad näiteks takisti, kondensaator, diood ja keemiline vooluallikas, samuti nendest koostatud kahe ühenduskohaga lülitused ja seadmed. 

Kui kaksklemm rahuldab porditingimust, nagu see on lineaarsetest elementidest koosneva kaksklemmi korral, siis võib seda nimetada ka ühe pordiga lülituseks ehk ükspordiks (ingl *one-port*).

## Vaata ka
* Neliklemm

## Viited
Neliklemm

**Neliklemm** ehk **kaksport** on elektrotehnikas lülitus, millel on väliste elektriahelatega neli ühenduskohta: kaks sisend- ja kaks väljundklemmi (vastavalt üks sisendport ja üks väljundport). 

Kuitahes keeruka skeemi ja ehitusega elektriseadme saab võrdlemisi täpselt teisendada lihtsaks väheste parameetritega aseskeemiks, millel on võrdlemisi vähe parameetreid või nendega määratud konstante. Seejuures saab seda  kirjeldada sisend- ja väljundparameetrite vaheliste seostega. Neliklemmidena on otstarbekas vaadelda paljusid elektriseadmeid, sealhulgas filtrid, elektrimasinad, elektri- ja sideliinid. 

Neliklemmi väljundparameetrid on kirjeldatavad sisendsuuruste ja lülituse ülekandefunktsiooni abil. Neliklemmid võivad olla lineaarsed või mittelineaarsed.
*Lineaarse neliklemmi ülekandetegur on pingest ja voolust sõltumatu. Lineaarsed on niisugused neliklemmid, mis koosnevad ainult takistitest, kondensaatoritest ja induktiivpoolidest.
*Neliklemm on mittelineaarne, kui selles on vähemalt üks mittelineaarne element, nagu diood või transistor. Nende ja seega ka neliklemmi ülekandetegur sõltub siis neliklemmi sisendsuurustest.

Ainult lineaarsed neliklemmid saavad olla klassikalise neliklemmiteooria ja nüüdisaegse hulkporditeooria objektid, sest vaid sel juhul kehtib porditingimus ning kaksporti saab kirjeldada pordivõrrandite ja maatriksesituse abil. Kuigi neliklemmi ja kaksporti vaadeldakse sageli sünonüümidena, on seega täpsemas käsitluses kaksport tegelikult neliklemmi erijuht. Neliklemm võib üldjuhul olla ka mittelineaarne.

Neliklemmi võttis elektriahelate (eeskätt telefoniliinide) matemaatiliseks kirjeldamiseks kasutusele 1888. a Prantsuse elektrotehnik A. Vaschy.

## Viited
Empire Building (Manhattan)

**Empire Building** on kontoripindadega pilvelõhkuja, mis asub Financial Districti piirkonnas New Yorgis. See paikneb Rector Streeti nurgal aadressil 71 Broadway. Selle projekteeris arhitektuuribüroo Kimball & Thompson stiilis, mis vastab uusklassitsismile. 89 meetri kõrguse ja 21 korrusega hoone ehitas ettevõte Marc Eidlitz & Son aastatel 1897–1898.

## Vaata ka
*Varajased pilvelõhkujad

## Välislingid
*
Tappara

**Tappara** (tõlkes soome keelest 'sõjakirves, tapper') on Soome jäähokiklubi, mis tegutseb Tamperes. See mängib Soome jäähokiliigas.

Klubi eelkäija oli 1932. aastal asutatud Tammerfors Bollklubb. Praegune klubi loodi 1955. aastal.

Tappara on tulnud Soome meistriks kokku 19 korda, praegune jäähokiliiga on võidetud 12 korda ja selle eelkäija SM-sarja võideti seitse korda. Tappara on 12 võiduga Soome jäähokiliiga kõige edukam klubi.

Hooajal 2022/23 võitis Tappara teise Soome klubina pärast JYP-i Jäähoki Meistrite Liiga.

Klubi peab alates 2021. aastast oma kodumänge Nokia Arenal ehk Tampere Arenal. Enne seda asus klubi koduväljak Tampere jäähallis ehk Hakametsäl.

Klubi peatreener on Rikard Grönborg-

## Mängijad
### Praegune koosseis
*Seisuga hooaeg 2024/25*
***Väravavahid**: Paavo Kohonen, Juha Metsola
***Kaitsjad**: Daniel Brickley, Hugo Gallet, Olli Juolevi, Niko Korkola, Jesper Kotajärvi, Otto Leskinen, Aleksi Matinmikko, Niklas Puistola, Ruben Rafkin, Teemu Suhonen, Andrej Šustr, Joni Tuulola
***Ründajad**: Verneri Ahonen, Jonas Engström, Philip Granath, Nick Halloran, Emil Järventie, Mario Kempe, Oiva Keskinen, Julius Mattila, Dani Mikkonen, Aleksi Mustonen, Juuso Nykänen, Petteri Puhakka, John Quenneville, Otto Rauhala (*[[kapten (jäähoki)|kapten]]*), Benjamin Rautiainen, Aapeli Räsänen, Veli-Matti Savinainen, Kristian Tanus, Timi Teuho-Markkola

### Endiseid mängijaid

*Vaata ka [[:Kategooria:Tappara mängijad]]*.

## Saavutused
*Soome jäähokiliiga:
** **Võitja** (12): 1977, 1979, 1982, 1984, 1986, 1987, 1988, 2003, 2016, 2017, 2022, 2023
** Teised kohad (9): 1976, 1978, 1981, 2001, 2002, 2013, 2014, 2015, 2018
** Kolmandad kohad (3): 1990, 2008, 2019
*SM-sarja:
** **Võitja** (7):  1953, 1954, 1955, 1959, 1961, 1964, 1975
** Teised kohad (4): 1958, 1960, 1963, 1974
** Kolmandad kohad (9): 1946, 1947, 1948, 1950, 1951, 1956, 1957, 1962, 1973
*Soome karikas:
** **Võitja** (1): 1957
*Jäähoki Meistrite Liiga:
** **Võitja** (1): 2023
*Nordic Trophy:
** **Võitja** (1): 2009
*Euroopa karikas:
** Teine koht (1): 1980
*Tampere karikas:
** **Võitja** (5): 1996, 1999, 2016, 2017, 2018

## Välislingid
* Ametlik koduleht
KalPa

**Kalevan Pallo** (**KalPa**) on Soome jäähokiklubi, mis tegutseb Kuopios. See mängib Soome jäähokiliigas.

Klubi asutati 1929. aastal Sortavalas nime all **Sortavalan Palloseura**. Pärast seda, kui linn Venemaa koosseisu läks, kolis klubi Kuopiosse. Algselt klubi tegeldi põhiliselt jalgpalli, jääpalli ja Soome pesapalliga. Jäähokiga hakati praeguses klubis tegelema 1947. aastal.

Soome meistrivõistlustel on KalPa parimaks tulemuseks hõbemedal hooaegadel 1990–91 ja 2016-17. Soome tugevuselt teine liiga on võidetud kaks korda.

Klubi peab oma kodumänge Olvi Areenal.

Klubi peatreener on Tommi Miettinen.

## Mängijad
### Praegune koosseis
*Seisuga märts 2021*
***Väravavahid**: Eero Kilpeläinen, Samu Perhonen, Henrik Tikkanen, Matěj Tomek
***Kaitsjad**: Hugo Gallet, Jesse Graham, Roope Laavainen, Lasse Lappalainen, Jesper Mattila, Kim Nousiainen, Joona Riekkinen, Mikael Seppälä
***Ründajad**: Jeremy Bracco, Miska Humaloja, Severi Immonen, Tommi Jokinen (*[[kapten (jäähoki)|kapten]]*), Kai Kantola, Aleksi Klemetti, Henri Knuutinen, Benjamin Korhonen, Juuso Könönen, Miikka Pitkänen, Alexander Ruuttu, Aapeli Räsänen, Balázs Sebők, Pekka Suhonen, Sami Tavernier, Tuomas Vartiainen

### Endisi mängijaid

## Saavutused
*Soome jäähokiliiga:
** Teised kohad (2): 1991, 2017
** Kolmandad kohad (1): 2009
*Mestis:
** **Võitja** (2): 2004, 2005
*Spengleri karikas:
** **Võidud** (1): 2018

## Välislingid
* Klubi koduleht
Matthias Arrasist

**Matthias Arrasist** (tšehhi keeles Matyáš z Arrasu, prantsuse keeles Mathieu d'Arras; sündinud 1290 in Arrasis Prantsusmaal, surnud 1352 Prahas) oli prantsuse arhitekt ja ehitusmeister, kes tegutses Böömimaal 14. sajandi algupoolel.

## Eluloolist
Prantsusmaa hilisgootikat esindav ehitusmeister Matthias sündis Arrasis, ent muud pole tema varasemast elust teada. 1344. aastal kutsus Määrimaa markkrahv, hilisem Püha Rooma keiser Karl IV meistri oma uude pealinna Prahasse, et see hakkaks juhtima Narbonne'i ja Rodezi katedraalide eeskujul kavandatud Praha püha Vituse katedraali ehitust.

## Looming
Meister Matthias töötas mõnd aega Prantsusmaal ning oli muuhulgas Avignoni paavstipalee arhitekt.

Praha Püha Vituse katedraali nurgakivi pandi paika 21. novembril 1344 ja pärast kaheksa aasta pikkust ehitusperioodi, kuni meistri surmani, oli valminud katedraali idapoolse osa arkaadidekorrus ja koorilõpmik koos kooriümbriskäigu ja viiest kabelist koosneva kabelipärjaga. Neis on äratuntav prantsuse hilisgootika nõtkejooneline rõhutatud vertikaalsus ja peaaegu jäigana mõjuv proportsioonide järgimine on tema loomingu selge tunnus.

1348. aastal alustas ta keiser Karl IV jaoks Karlstejni lossi ehitamist, kuid pole teada, palju on ehitises tema autorsust. Päris kindlalt tõestatud pole tema tegevus ka Nové Město linnaosa rajamisel.

Püha Vituse katedraali ehitusel oli Arrasi Matthiase järglaseks Peter Parler.

## Viited

## Välislingid
* A. Martirosov. Matthias of Arras: A French Behind Most Famous Bohemian Cathedral. - https://medium.com/
* K. Benesovska. The Reception of the Work of Mathieu d'Arras in Bohemia. - Revue de l'Art, December 2009
Francis H. Kimball

**Francis Hatch Kimball** (24. september 1845 Kennebunk – 20. detsember 1919 New York) oli Ameerika Ühendriikide arhitekt, kes ametialaselt tegutses New Yorgis. Ta oli seotud ettevõttega Kimball & Thompson. Tema tuntumad tööd olid Empire Building, Manhattan Life Insurance Building ja Casino Theatre.

## Välislingid
*
Žandov

**Žandov** (saksa keeles *Sandau*) on linn Tšehhis Libereci maakonnas Česká Lípa ringkonnas. Žandov asub Ploučnice jõe ääres, Česká Lípast ligi 11 km lääneloodes.

Žandovit on esmamainitud 1273. aastal, linnaõigused sai 15. sajandil.

## Viited
Akaki Minašvili

**Akaki Minašvili** (gruusia keeles აკაკი მინაშვილი; sündinud 24. septembril 1980 Thbilisis) on Gruusia poliitik.
Anton Pilgram

**Anton Pilgram** (ka Anton Pilchramb) (sündinud umbes 1460, oletatavalt Brnos, surnud 1516 Viinis) hiliskeskaegsel Määrimaal ja Austrias tegutsenud skulptor.

## Eluloolist
On oletatud, et Anton Pilgram õppis kiviraiumiskunsti Viinis. 1481. aastal kutsuti ta tööle Heilbronni, kus valmis tema varaseim teos, Heilbronni Püha Kiliani kiriku kantsel. Oma muud varasemad teosed lõi ta enamjaolt Švaabimaal, võttis osa Schwieberdingeni Georgi kiriku ja Rottweili Laurentsiuse kabeli ehitamisest. Arvatavasti Švaabimaal tutvus ta lähemalt Saksamaa ja Itaalia renessansskunstnike teostega ja stiiliga.

Pilgram naasis juba kogenud skulptorina Brnosse 1495. aasta paiku ning töötas kiviraidurina Jakobi kiriku ja Juudivärava (Judentor, valmis 1508) ehitusel. 1512. aastal töötas Pilgram kiviraidurina Viini Püha Stefanuse katedraali ehitusel, keskendudes peamiselt väiksematele arhitektuurilistele vormidele nagu raidkivikantsel ja kõrgreljeefsed skulptuurid. Arvatavasti suri ta 1516. aasta paiku.

## Looming
Tema teostest on tuntuimad Brno Jakobi kiriku portaal (1510–1511) ja Brno vana raekoja portaal (1512) Brnos ja Viini Püha Stefanuse katedraali kantsel (1514–1515). Märkimisväärsed on tema puuskulptuurid märter Peetrusest ja ühest dominiiklasest pühakust, loodud umbes 1511. aasta paiku.

Brno City Center 163.JPG|Brno vana raekoja portaal
Stephansdom pulpit.jpg|Püha Stefanuse katedraali kantsel
Anton Pilgram, Sv. Petr mučedník (kolem-1510).jpg|Märter Peetruse puuskulptuur, u 1510
Stephansdom Fenstergucker.jpg|Kunstniku autoportree Viini katedraali kantslil


## Viited

## Välislingid
* Anton Pilgram. – Moravska galerie
* Pilgram, Anton. – Austria-Forum
* Pilgram, Anton. – Web Gallery of Art
NASA kosmosemissioonide loend

**[[NASA]]** on saatnud kosmosesse palju kosmosesonde, maandureid, kulgureid, satelliite ja muid objekte.

Siin on NASA missioonide (mittetäielik) loend:
Proseč

**Proseč** (saksa keeles *Prosetsch*) on linn Tšehhis Pardubice maakonnas Chrudimi ringkonnas. Proseč asub Chrudimist umbes 28 km kagus ja Pardubicest ligikaudu 36 km lõunakagus.

Proseč asub merepinnast 581 meetri kõrgusel.

Prosečit on esmamainitud 1349. aastal.

## Viited
Anna Gret Asi

**Anna Gret Asi** (sündinud 21. veebruaril 2002 Tartus) on eesti elukutseline korvpallur.

## Karjäär
### Eesti
Alustas treenimist korvpallitreenerist ema Kaire Asi juhendamisel.

Asi tegi debüüdi naiste korvpalli meistriliigas hooajal 2016/17, kui viskas Tartu Ülikool/Kalevi eest keskmiselt 14,2 punkti mängus. 2017/18. hooajal jäi tema arvele keskmiselt 24 punkti ja 9 lauapalli, 2018/19. hooajal 25 punkti, 4,3 lauapalli ja 7,7 resultatiivset söötu, 2019/20. hooajal 28,5 punkti, 4,5 lauapalli, 6 resultatiivset söötu ja 4,5 vaheltlõiget ning 2020/21. hooajal 19 punkti, 5,5 lauapalli, 5,7 resultatiivset söötu ja 2,8 vaheltlõiget mängus.

Asi võitis Tartu Ülikool/Kaleviga hooajal 2020/21 karika ja tuli Eesti meistriks.

### Ülikool
13. juulil 2020 teatas Asi, et siirdub hooajast 2021/22 USA üliõpilasliigasse NCAA, kus hakkab mängima Arizona Ülikooli naiste võistkonnas. Rohkem kui 15 ülikoolilt stipendiumipakkumise saanud Asi valis Arizona, kuna talle sobis nende treeneritiim ja euroopalik mängustiil.

2022. aastal siirdus ta mängima Oklahoma State'i ülikooli võistkonda Cowgirls.

### Koondis
Asi tegi debüüdi Eesti täiskasvanute koondises 15-aastaselt, kui kogus 11. novembril 2017 Euroopa meistrivõistluste valikmängus Türgi vastu 13 minutiga 3 punkti, 4 resultatiivset söötu, 2 vaheltlõiget ja 1 viskeblokeeringu.

## NBA talendilaagrid
Asi on 2019. aastal osalenud NBA piirideta korvpalli (Basketball Without Borders) Euroopa talendilaagris, kus ta valiti 24 tüdruku seast tähtede koosseisu ja kogu laagri kõige väärtuslikumaks mängijaks.

2020. aastal osales Asi NBA ja FIBA piirideta korvpalli ülemaailmses talendilaagris, kus osales kokku 64 noormängijat 33 eri riigist ja piirkonnast. Asi valiti laagri tähtede rivistusse, samuti krooniti ta parimaks kolmepunktiviskajaks.

## Saavutused
* Eesti meister (2021)
* Eesti meistrivõistluste finaalseeria kõige väärtuslikum mängija (2021)
* Eesti karika võitja (2020)
* Eesti karikavõistluste finaali kõige väärtuslikum mängija (2020)
* NBA talendilaagri Basketball Without Borders kõige väärtuslikum mängija (2019)
* NBA talendilaagri Basketball Without Borders tähtede koosseis (2019, 2020)

## Viited

## Välislingid
* Anna Gret Asi – Eesti Korvpalliliidu profiil
Deb Haaland

**Debra Anne Haaland** (sündinud 2. detsembril 1960 Winslows Arizonas) on Ameerika Ühendriikide poliitik, alates 16. märtsist 2021 kuni 20. jaanuarini 2025 Ameerika Ühendriikide siseminister. Ta oli esimene põlisameeriklane selles ametis. Haaland on Laguna pueblo ja Demokraatliku Partei liige. 

Deb Haaland sündis 1960. aastal Winslows Arizonas sõjaväelastest vanemate lapsena. Tema ema on läänekerese keelt rääkiva Laguna pueblo hõimu liige. Isa oli norra päritolu ameeriklane Minnesotast. Lapsena pidi ta seoses vanemate tööga sageli koole vahetama. Ta käis 13 koolis, enne kui pere jäi elama Albuquerque'i New Mexico osariiki, ühe teise Laguna pueblosse kuuluva pere lähedusse. Haaland lõpetas New Mexico Ülikooli inglise keele erialal. 

Neli päeva pärast ülikooli lõpetamist sündis tal tütar. Üksikemana oli ta suurtes majanduslikes raskustes. Ta asutas salsat tootva ettevõtte, kuid väheste sissetulekute tõttu ei saanud ta omale eluaset lubada ning pidi ööbima sõprade juures. 2006. aastal kaitses ta indiaani õiguse erialal New Mexico Ülikoolis väitekirja ja sai õigusteaduse doktori kraadi.

3. jaanuarist 2019 16. märtsini 2021 oli ta USA Esindajatekoja liige.

17. detsembril 2020 teatas presidendiks valitud Joe Biden, et esitab Deb Haalandi siseministri kandidaadiks.

## Viited
Eesti kliima aastani 2100

**Eesti kliima aastani 2100** on prognoos, mis iseloomustab globaalsest soojenemisest tingitud võimalikke kliimamuutusi Eestis ja Läänemere regioonis aastani 2100.

Võimalike kliimamuutuste põhiandmed pärinevad ÜRO Valitsustevahelise Kliimamuutuste Ekspertnõukogu AR5 raporti tarbeks tehtud ülemaailmsetest kliimastsenaariumitest Representative Concentration Pathway (edaspidi RCP) 4.5 ja RCP 8.5  . RCP 4.5 korral väheneks Maa atmosfääri süsihappegaasi kontsentratsioon, RCP 8.5 korral jääks praegusele tasemele.

## Õhutemperatuur
Stsenaarium RCP 4.5, mis on realistlikum stsenaarium kui RCP 8.5, kirjeldab, et aastatel 2041–2070 peaks aasta absoluutne keskmine õhutemperatuur kerkima 2,0 kraadi ja järgmisel perioodil (2070–2100) 2,7 kraadi.  Pessimistliku stsenaariumi RCP 8.5 järgi suureneb absoluutne keskmine õhutemperatuur vastavalt 2,6 °C ja 4,3 °C. Temperatuuri muutused on võrreldes kontrollperioodiga 1970-2000. Temperatuuri tõus on kõige suurem kevadel, siis talvel ning seejärel võrdselt suvel ja sügisel. Temperatuuri suur kasv kevadel on tingitud lumevaestest talvedest, talvel aga soojast mereveest.

## Sademed
21. sajandi lõpuks on sademete hulk kasvanud 10–20%. RCP 4.5 stsenaariumi järgi on perioodiks 2041–2070 aasta keskmine suhteline sademete hulk kasvanud 10% võrra ja RCP 8.5 põhjal 14%. Aastatel 2071–2100 oleksid samad kasvunumbrid vastavalt 16% ja 19%. Suurimat sademete kasvu on oodata talvel ja kevadel.

## Muutused veekogudes

### Läänemeri
Hinnangute järgi suureneb aastateks 2071–2100 mere pinnatemperatuur stsenaariumi RCP 4.5 järgi 1,8 kraadi ja RCP 8.5 põhjal 3,7 kraadi võrreldes perioodiga 1961–1990. Suurim temperatuuri kasv on mais ja juunis ning piirkondlikult Läänemere lõuna- ja keskosas. Eesti rannikuvetes prognoositakse pinnavee temperatuuri tõusu talvel ja kevadel 2,1–2,8 kraadi ja suvel ning sügisel 1,0–2,0 kraadi.

Merepinna taseme tõusu aastaks 2100 prognoosib Ekspertnõukogu AR5 stsenaarium RCP 4.5 32–63 sentimeetrit ning RCP 8.5 45–82 sentimeetrit. Mereveetaseme tõusu tõttu ja tormide tugevnemisest tingituna sagenevad üleujutused ja suureneb üleujutusriskiga ala. Ohus on linnadest Kuressaare, Haapsalu, Pärnu ja Tallinn.  

### Siseveekogud
Aastaks 2100 on kevadine suurvesi väiksem ja saabub kuu aega varem võrreldes aastatega 1961–1990. Stsenaariumi SRES-A1B kohaselt suureneb perioodiks 2090–2099 äravool maksimaalselt 20%. Lõuna- ja Ida-Eesti jõgede hooajaline äravoolu jaotus jääb 21. sajandiga üsna sarnaseks. Põhja- ja Lääne-Eestis ning saartel ületab sügisene äravool kevadist äravoolu ning seetõttu toimuks suur muutus Eesti siseveekogude hüdroloogilises režiimis. 2100. aastaks prognoositakse Euroopa ja sealhulgas Eesti järvede veetemperatuuri kasvu 2–7 kraadi.

## Viited
Hroznětín

**Hroznětín** (saksa keeles *Lichtenstadt*) on linn Tšehhis Karlovy Vary maakonnas Karlovy Vary ringkonnas. Hroznětín asub Saksamaa piirist ligi 12 km kaugusel, Karlovy Varyst umbes 9 km põhjas.

Hroznětíni on esmamainitud 1217. aastal, linnaõigused sai 1333. aastal.

## Viited
Bezdězi loss

**Bezdězi loss** (tšehhi keeles *Hrad Bezděz*, saksa keeles *Burg Bösig*) on 13. sajandist pärinev, tänapäeval varemeis gooti kõrgendikukindlus, mis asub Česká Lípast 20 kilomeetrit kagus Põhja-Böömimaal Libereci maakonnas. Ehitati 1260.–1280. aastatel Otakar II Přemysli käsul, purustati Kolmekümneaastases sõjas.

Ehitatuna Velký Bezdězi fonoliitkünkale 604 meetri kõrgusele merepinnast, oli see enne varemeteks muutumist üks tähtsamaid kindlusi Tšehhi aladel ja kuninglik residents, mis kinnistus kohalikku maastikku olulise maamärgina. Keeruka ligipääsetavuse pärast on kindlus säilitanud siiani oma keskaegse väljanägemise.

## Pildid

File:Bezdez, hradby.jpg|Üks väravaist
File:Bezdez severni nadvori a cisterna.jpg|Lossi põhjaõu veetsisterniga
File:Bezděz, hrad, 2012 017.JPG|Torniruumi võlvid
File:Bezděz, hrad, interiér kaple svatého Archanděla Michaela.jpg|Peaingel Miikaelile pühendatud lossikabel


## Ajaloost
Käsu rajada kindlus andis 1264. aastal Böömimaa kuningas Otakar II. Uus loss võttis üle varasema Houska kindluse funktsiooni, mis väiksuse tõttu kuninga vajadusi enam ei rahuldanud. Veidi aega pärast kindluse valmimist hoiti siin 1279. aastal vangis Otakari poega, kümneaastast troonipärijat Vaclavi (Vaclav II) ja tema ema Kunigunde von Halitschit (1245–1285). Tšehhi krooni maade hulka kuulus Bezděz 1420. aastani.

Pärast Valgemäe lahingut läks kindlus Albrecht von Wallensteini valdusse. 1620. aastatel hakkas ta lossi suuremaks kindluseks ümber ehitama, kuid paari aasta pärast töö katkes. 1627. aastal otsustas ta, et loss võiks saada elupaigaks Montserrati kloostri benediktlastele, kes 1666. aastal tõid sinna Montserrati Jumalaema pühakuju koopia ja muutsid koha paljudeks aastateks neitsi Maarjale pühitsetud palverännupaigaks. Klooster tegutses usukeskusena 1785. aastani, mil see keiser Joseph II käsul ordu laialisaatmise järel hüljati. Alates 19. sajandi keskpaigast on kindlust ulatuslikult restaureeritud.

## Muud
Bezdězi loss on oma asukoha ja maalilise välimusega inspireerinud paljusid kunstnikke, tuntuimad neist 19. sajandi tšehhi romantismi luuletaja Karel Hynek Mácha (jutustus "Večer na Bezdězu", 1834) ja helilooja Bedřich Smetana (ooperid "Braniboři v Čechách" – "Brandenburglased Böömimaal' ja "Tajemství" – "Saladus").

## Viited
Rūdolfs Balcers

**Rūdolfs Balcers** (sündinud 8. aprillil 1997 Liepājas) on Läti jäähokimängija, kes mängib Šveitsi kõrgliigaklubis ZSC Lions ründajana vasakäärel.

Ta alustas klubikarjääri Norras. Norra kõrgliigas debüteeris ta hooajal 2013–14 Stavanger Oilersi meeskonnas. Hooajal 2014–15 lõi ta Norra kõrgliigas kaheksa väravat ja andis 13 väravasöötu. 2015–16 põhiturniiril lõi ta 15 väravat. Sama hooaja väljalangemismängudes lõi ta kuus väravat ja tuli Oilersiga Norra meistriks.

2015. aastal valis San Jose Sharks ta NHL-i ''draft''is 142. valikuna. Põhja-Ameerikasse suundus Balcers mängima 2016. aastal, mängides esmalt ühe hooaja Western Hockey League'i (WHL) klubis Kamloops Blazers. Ta lõi hooajal 2016–17 WHL-is 40 väravat, millega oli uustulnukatest suurim väravakütt.

2017. aasta juulis sõlmis ta Sharksiga kolmeaastase lepingu. Hooajal 2017–18 mängis ta Sharksi noorteklubis San Jose Barracuda American Hockey League'is (AHL). 2018. aastal valiti Balcers AHL-i tähtede mängule.

2018. aasta septembris siirdus Balcers Ottawa Senatorsi. Hooaja 2018–19 esimeses pooles mängis ta AHL-i klubis Belleville Senators. NHL-is debüteeris ta Ottawa Senatorsi meeskonnas 5. jaanuaril 2019 mängus Minnesota Wildi vastu. Esimese värava lõi ta NHL-is oma järgmises mängus 6. jaanuaril Carolina Hurricanesi vastu. Hooajal 2018–19 sai Balcers NHL-is kirja viis väravat ja üheksa väravasöötu.

Hooaja 2020–21 esimeses pooles mängis ta taas Stavanger Oilersi koosseisus Norra kõrgliigas. 2021. aasta jaanuaris naasis Balcers Sharksi juurde. Sharksi meeskonnas lõi Balcers NHL-is esimese värava 20. veebruaril 2021 mängus St. Louis Bluesi vastu. Hooajal 2021–22 tegi ta NHL-is oma seni resultatiivseima hooaja (11+12).

2022. aasta juulis sõlmis ta üheaastase lepingu NHL-i klubiga Florida Panthers. 14 mänguga sai Balcers Panthersi meeskonnas kirja kaks väravat ja kaks väravasöötu, kuid Panthers loobus pärast seda temast. Seejärel liitus ta Tampa Bay Lightningiga. Lightningi meeskonnas sai Balcers mängida vaid kolm mängu, suurema osa ülejäänud hooajast mängis ta Lightningi tütarklubis Syracuse Crunch AHL-is.

2023. aasta juulis sõlmis ta üheaastase lepingu ZSC Lionsiga.

Läti jäähokikoondise koosseisus võitis Balcers  2023. aasta maailmameistrivõistlustel pronksmedali. Ta on osalenud veel kolmedel maailmameistrivõistlustel (2018, 2019 ja 2022).

## Viited

## Välislingid
* Rūdolfs Balcers NHL.com lehel
* Rūdolfs Balcers hockeydb.com lehel
Kopidlno

**Kopidlno** (saksa keeles *Copidlen*, *Kopidelau*) on linn Tšehhis Hradec Králové maakonnas Jičíni ringkonnas. Kopidlno asub Jičínist 13 km lõunaedelas ja Hradec Královést 42 km lääneloodes.

Kopidlnot on esmamainitud 1322. aastal, linnaõigused sai 1514. aastal.

## Viited
Jan Böhmermann

**Jan Böhmermann** (sündinud 23. veebruaril 1981 Bremenis) on saksa ajakirjanik, meelelahutaja, muusik, kirjanik ja filmiprodutsent.

Rahvusvaheline tuntus tuli Türgi presidenti pilava luuletusega ZDF-i telekanali saates "Neo Magazin Royale" 2016. aastal.

## Noorpõlv ja haridus
Jan Böhmermann kasvas Bremenis, kus omandas ka keskhariduse. Ta isa oli sakslasest politseinik ja ema Poolast pärit sakslane, isa suri leukeemiasse. Õppis Kölni ülikoolis aastatel 2003–2005 ajalugu, sotsioloogiat, teatri-, filmi- ja televisiooniteadust, kuid katkestas õpingud.

## Saated
Böhmermann juhib telekanalis ZDF iganädalast saadet "Neo Magazin Royale", kus lahkab satiirilises võtmes aktuaalseid sündmusi ja probleeme. Enne seda oli ta raadiosaatejuht. 

## Skandaal 2016. aastal
Saksamaa türklaste kogukond on suuruselt teine rahvusgrupp riigis. 2016. aastal kritiseeris Böhmermann Türgi riigipea Recep Tayyip Erdogani sõnavabaduse piiramise pärast ning kandis ette luuletuse "Schmähgedicht" ehk "Laimuluuletus", mille peale riigipea ta riigipäid solvamast keelava vana seaduse (*lese majeste*) alusel kohtusse kaebas. Süüdimõistvat otsust ei tulnud. Böhmermann andis aga 2019. aastal Saksamaa peaministri Angela Merkeli kohtusse, kuna viimane oli luuletuse hukka mõistnud. Merkel oli märkinud, et luuletus oli sihilikult solvav, kuid saatejuht sellega ei nõustunud, kuna enne luuletust ta toonitas, et demonstreerib, mis vahe on sihilikul solvangul ja kriitikal. Seadusest, mille alusel Erdogan Böhmermanni kohtusse andis, loobuti 2017. aastal. Merkel tunnistas hiljem, et oli märkust tehes eksinud.

## Skandaal 2019. aastal
2019. aastal avaldati kaadrid Ibiza villas toimunud kohtumisest Austria asekantsleri ja paremäärmusliku partei FPÖ juhi Heinz-Christian Strache ja teenete eest raha pakkunud vene oligarhi naise vahel. Varjatud kaameraga filmitud kaadreid seostati Jan Böhmermanniga, kuna vastavaid vihjeid tegi ta enne video ilmsikstulekut. Skandaali tagajärjel lahkus parteijuht kohalt ja Austria valitsus lagunes. Sama aasta sügisel anti teada, et Böhmermann produtseerib juhtunu põhjal filmitavat filmi.

## Tunnustus
* 2023 – Grimme auhind saate "ZTF Magazin Royale" eest
* 2016 – Grimme auhind saate "Neo Magazin" eest

## Vaata ka
* John Oliver
* Jon Stewart

## Viited
Mike Smith (jäähokimängija)

**Mike Smith** (sündinud 22. märtsil 1982 Kingstonis Ontario provintsis) on Kanada jäähokimängija, kes mängib väravavahina NHL-i klubis Edmonton Oilers.

2001. aastal valis Dallas Stars ta NHL-i ''draft''is 161. valikuna. Pärast mitut hooaega American Hockey League'is debüteeris ta NHL-is lõpuks Starsi meeskonnas hooajal 2006–07.

2008. aasta veebruaris liitus ta Tampa Bay Lightningiga. 2011. aasta juulis sõlmis ta lepingu Phoenix Coyotesiga. Hooajal 2011–12 jõudis ta Coyotesiga väljalangemismängudes Läänekonverentsi finaali, kus kaotati hilisemale Stanley karika võitjale Los Angeles Kingsile. Hooajal 2012–13 sai ta kirja viis nullimängu ja jagas sellega liigas esikohta. 19. oktoobril 2013 lõi Smith mängus Detroit Red Wingsi vastu mängu viimasel sekundil värava. 2017. aastal valiti ta NHL-i tähtede mängule.

Aastatel 2017–2019 mängis ta kaks hooaega Calgary Flamesis. 2018. aastal osales Smith taas NHL-i tähtede mängul, asendades Jonathan Quicki. 2019. aasta juulis sõlmis ta lepingu Oilersiga.

Kanada jäähokikoondisega on Smith tulnud 2014. aastal olümpiavõitjaks ja 2015. aastal maailmameistriks.

2010. aastal abiellus ta mäesuusataja Brigitte Actoniga.

## Viited

## Välislingid
* Mike Smith NHL.com lehel
* Mike Smith hockeydb.com lehel
Daniel Winnik

**Daniel Spencer Winnik** (sündinud 6. märtsil 1985 Torontos) on Kanada jäähokimängija, kes mängib Šveitsi kõrgliigaklubis Genève-Servette ründajana vasakäärel.

Aastatel 2003–2006 mängis ta New Hampshire'i Ülikooli jäähokimeeskonnas.

2004. aastal valis Phoenix Coyotes ta NHL-i ''draft''is 265. valikuna. NHL-is debüteeris ta Coyotesi meeskonnas hooajal 2007–08. NHL-is on ta mänginud veel Colorado Avalanche'i, San Jose Sharksi, Anaheim Ducksi, Toronto Maple Leafsi, Pittsburgh Penguinsi, Washington Capitalsi ja Minnesota Wildi ridades. NHL-is oli tema resultatiivseim hooaeg 2013–14 Ducksi meeskonnas mängides (6+24). Ühel hooajal lõi ta NHL-is enim väravaid 2016–17 Capitalsi meeskonnas (12 väravat).

2018. aasta oktoobris liitus ta Genève-Servette'iga. 2023. aastal tuli ta klubiga Šveitsi meistriks ja võitis 2024. aastal jäähoki Meistrite Liiga.

2020. aastal võitis ta Kanada võistkonnaga Spengleri karika. Ta kuulus Kanada jäähokikoondisse 2022. aasta taliolümpiamängudel.

## Välislingid
* Daniel Winnik NHL.com lehel
* Daniel Winnik hockeydb.com lehel
Susumu Tonegawa

**Susumu Tonegawa** (jaapani keeles 利根川 進 *Tonegawa Susumu*; sündinud 5. septembril 1939 Nagoyas Jaapanis) on Jaapani geneetik, immunoloog ja neuroloog, kes sai 1987. aastal Nobeli füsioloogia- või meditsiiniauhinna antikehade mitmekesisust tekitava geneetilise mehhanismi avastamise eest. Auhinna saamise ajal töötas Susumu Tonegawa Massachusettsi Tehnoloogiainstituudis.

## Viited